EFTAn valvontaviranomaisen tiedonanto, joka koskee Norjan tekemiä poikkeuksia yritystoiminnan rakennetilastoista 20 päivänä joulukuuta 1996 annetun neuvoston asetuksen (EY, Euratom) N:o 58/97 ja lyhyen aikavälin tilastoista 19 päivänä toukokuuta 1998 annetun neuvoston asetuksen (EY) N:o 1165/98 säännöksistä



Virallinen lehti nro C 165 , 11/07/2002 s. 0038 - 0039



EFTAn valvontaviranomaisen tiedonanto, joka koskee Norjan tekemiä poikkeuksia yritystoiminnan rakennetilastoista 20 päivänä joulukuuta 1996 annetun neuvoston asetuksen (EY, Euratom) N:o 58/97 ja lyhyen aikavälin tilastoista 19 päivänä toukokuuta 1998 annetun neuvoston asetuksen (EY) N:o 1165/98 säännöksistä (2002/C 165/10) Yritystoiminnan rakennetilastoista 20 päivänä joulukuuta 1996 annetulla neuvoston asetuksella (EY, Euratom) N:o 58/97, sellaisena kuin se on mukautettuna ETA-sopimuksen pöytäkirjan 1 liitteessä XXI olevassa 1 kohdassa, otettiin käyttöön yhteinen järjestelmä yhteisössä toimivien yritysten rakennetta, toimintoja, kilpailukykyä ja tuloksia koskevien yhteisön tilastojen keräämiselle, laatimiselle, toimittamiselle ja arvioinnille. Neuvoston asetuksen N:o 58/97 11 artiklassa säädetään, että asetuksen liitteiden määräyksiin voidaan hyväksyä poikkeuksia siirtymäkauden aikana. Lyhyen aikavälin tilastoista 19 päivänä toukokuuta 1998 annetulla neuvoston asetuksella (EY) N:o 1165/98, sellaisena kuin siihen viitataan ETA-sopimuksen liitteessä XXI olevassa 2 kohdassa, luotiin yhteiset puitteet suhdannevaihteluja koskevien yhteisön lyhyen aikavälin tilastojen tuottamiselle. Näihin tilastoihin sisältyvät tiedot (muuttujat), jotka tarvitaan yhtenäisen perustan muodostamiseksi tarjonnan ja kysynnän, tuotannontekijöiden sekä hintojen lyhyen aikavälin kehityksen analysoinnille. Neuvoston asetuksen (EY) N:o 1165/98 13 artiklan ja 17 artiklan h kohdan mukaisesti siirtymäkauden aikana hyväksyttävät poikkeukset edellyttävät asetuksen täytäntöönpanoa koskevia toimenpiteitä. EFTAn valvontaviranomaisen tehtävänä on hyväksyä neuvoston asetuksen (EY, Euratom) N:o 58/97 11 artiklan ja neuvoston asetuksen (EY) N:o 1165/98 13 artiklan ja 17 artiklan h kohdan mukaisia poikkeuksia koskevat Islannin, Norjan ja Liechtensteinin hakemukset. Norja on pyytänyt neuvoston asetuksen (EY, Euratom) N:o 58/97 liitteessä 5 olevan jakson 4 kohdassa määritettyjen, luettelossa B olevien vakuutustilastojen osalta poikkeuksia, joita sovellettaisiin viitevuosia 2000-2002 koskeviin tietoihin taulukossa 1 esitetyn mukaisesti. Lisäksi Norja on pyytänyt poikkeuksia neuvoston asetuksen (EY) N:o 1165/98 liitteessä A (teollisuus), liitteessä B (rakennustoiminta) ja liitteessä D (muut palvelut) luetelluista muuttujista tietyille ajanjaksoille taulukossa 2 esitetyn mukaisesti. Koska kansallisia tilastojärjestelmiä on mukautettava merkittävästi, EFTAn valvontaviranomainen on hyväksynyt asianomaiset poikkeukset valvontaviranomaisen neuvonantajina toimivien EFTA-maiden tilastotoimistojen johtajien antaman lausunnon mukaisesti seuraavasti: Taulukko 1: Hakemukset poikkeamiseksi asetuksen (EY, Euratom) N:o 58/97 liitteen 5 mukaisessa luettelossa B luetelluista muuttujista NORJA >TAULUKON PAIKKA> Taulukko 2: Poikkeukset asetuksesta (EY) N:o 1165/98 NORJA >TAULUKON PAIKKA>